MUDr. Vít Provazník, Bratislava

Je impulzívne správanie ovládateľné – neurobiológia ?

Abstrakt:

Autor sa vo svojom príspevku zaoberá niektorými neurobiologickými aspektami impulzívneho správania, pričom vychádza zo Stahloveho popisu impluzivity, ktorá je podmienená okruhom medzi thalamom, striatom, predným cingulárnym kortexom, ventromediálnym prefrontálnym kortexom a späť do thalamu. Opierajúc sa práve o zapojenie prefrontálneho kortexu, ktorý je považovaný za vrchol emocionality, polemizuje o možnosti sebaovládania takéhoto správania. Autor vychádza z poznatku, že prepojenia do frontálného laloku mozgu sa vyvíjajú až po narodení, a teda zo všetkých mozgových štruktúr má genetická dispozícia na tieto najmenší vplyv. Takže tieto spojenia sú výrazne ovplyvniteľné enviromentánym prostredím a je predpoklad, že po vyvinutí /pruning/, spojení medzi frontálnymi centrami a ostatnými štruktúrami mozgu, pokiaľ nedošlo k organickej alebo psychotickej alterácii, ostávajú ovládacie aj rozpoznávacie schopnosti zachovalé. Toto nás oprávňuje konštatovať, že nastáva primerané spojenie medzi dorzolaterálnym prefrontálnym kortexom – ako kognitívnym centrom – a ventromedialnym prerontálnym kortexom – ako emočným centrom. Potvrdenie tejto premisy má zásadný vplyv na posúdenie, a aj liečbu mnohých impulzívnych porúch.

**Stephen M. Stahl (2013**) *Stahl´s Essential Psychopharmacology*, 4. edition, Cambridge: Cambridge University Press.

**Robert M. Sapolsky (2019)** *Chování. Biologie člověka v dobrém i ve zlém.* Praha, nakl. Dokořán, s.r.o. 2019 (Behave, The Biology of Humans at Our Best and Worst, Published in New York Penguinbooks 2018, transl. Pavel Pecháček 2019).